ገንዘብ ክረኽበሉ ዝኽእል ስራሕ የብለይን።" ሕጂ ኣብ መበል 74 ዓመቶም፡ ኣብ ክንዲ ዘዕርፉ መፅናዕትታት እናሰርሑ መነባበረኦም ክደፍኡ ይግደዱ'ለዉ። ደ/ር ነጋሶ፡ ኣብዚ ሐዚ እዋን፥ ኣብ ኣዲስ ኣበባ ኣብ ከባቢ ብስራተ ገብሪኣል ይነብሩ፥" ሓደ መዓልቲ መፂኦም ካብዚ ገዛ ከውፅኡኒ ይኽእሉ እዮም" ድማ ይብሉ። ደ/ር ነጋሶ ዝነብርሉ ግቢ ፀው ዝበለ እዩ፥ ምግቢ ካብ ትሰርሐሎምን ሰራሕተኛ ገዛን ሓደ ሓደ ስራሕቲ ብምስራሕ ዝረድኦም ሓደ ውልቀሰብን ወፃኢ ኣብቲ ቀፅሪ ካልእ ዝረአ የለን። ጀርመናዊት በዓልቲ ገዘኦም ኣብ ሃገር ውሽጢ ኣይኮናን፥ ኩነታት ግርማ ወልደጌርግስ ግን ፍልይ ዝበለ'ዩ። መግለጺ ስእሊ, ኣይተ ግርማ ኣብ ዘመነ ንጉስ ሃይለስላሴ'ውን ኣብ መንግስታዊ ሓላፍነት ነይሮም። ብኣንጻሩ፥ ንዐኦም ብምትካእ ዝተመርፁን ንክልተ ናይ ስልጣን እዋን ድሕሪ ምግልጋል ኣብ 2005 ዓ/ም ዝወረዱን ኣይተ ግርማ ወልደጌዮርግስ፡ ናይ ሓደ ፕሪዚደንት ዝነበረ ዝግበኦ ምሉእ ናይ ጥሮታ መሰል ተሓልዩሎም ይርከብ። እቲ ዝረኽብዎ ዘሎ ረብሓታት ድማ፡ ናይ ገዛ፡ ብርክት ዝበለ ናይ ጥሮታ ገንዘብ፡ ዘይቋርጽ ናይ ድሕነት ሓለዋ፡ ተሓጋገዝትን ነጻ ናይ ሕክምና ኣገልግሎት ንዕኦምን ቤተሰቦምን የጠቓልል። እቶም ወዲ 92 ዓመት ዝኾኑ ካልኣይ ፕረዚደንት ነበር ፡ ኣብ ሓደ ጽቡቕ ክንክን ዝግበረሉን፣ መደቀሲ፣ ቤት ጽሕፈት፣ ናይ ኣኼባ ቦታ፣ ቤተ መጽሓፍትን መደቀሲ ሰራሕተኛታትን ዝማለአሉን ዓቢ ቀጽሪ እዮም ዝነብሩ። ኣብ ኣፍደገ እቲ ቀጽሪ ን24 ሰዓታት ሓለዋ ኣለዎም። ሓደስቲ መካይን ድማ ኣብ ቅድሚ ናይቲ መንበሪ ደው ኢለን ይረኣያ። ኣብ ናይ ዶክተር ነጋሶ ጊዳዳ ቐፅሪ ግን ሓንቲ ኣረጊት መኪና ጥራሕ እያ ትረአ። "ጽቡቕ ክንክን'የ ዝረክብ። እቲ መንግስቲ ጽቡቕ ክንክን'ዩ ዝገብረለይ። ኣገልገልቲ እውን ኣለዉኒ። ንጥዕናይ ክኣሊ ዝሕግዘኒ ነርስ ኣሎኒ" ይብሉ ኣይተ ግርማ ወልደግዮርግስ። ኣብ ቀዳማዊ ሃይለ ስላሴ ዘመነ መንግስት ኣባል ባይቶ ኢትዮጵያ ዝነበሩ ፕረዚደንት ነበር ግርማ ወ/ጊዮርጊስ ሐዚውን ቢሮ ምእታው ጠጠው ኣይበሉን። ኣብ ቀረባ 92 ዓመት ዝመልኦም ፕረዚደንት ግርማ፥ "ንህዝቢ ይጠቅም እዩ ኢለ ኣብ ዝኣመንኩሉ ዓውደ ስራሕቲ ይነጥፍ እየ" ይብሉ። መግለጺ ስእሊ, መነበሪ ገዘ ኣይተ ፕረዚደንት ግርማ፥ ን24 ሰዓታት ሓለዋ ይግበረሉ፥ እቲ ቅፅሪ ድማ ንፁህን ብጣዕሚ ደስ ዝብልን እዩ። "ዲጂታል ኣብያተ መፃሕፍቲ ኣስሪሐ ንህዝቢ ኣረኪበ፥ ኣብ ስልጣን ካብ ዝነበርኩሉ ኢዜ ዝበለፀ፥ ብድሕሪኡ ዝሰራሕኹዎ ዝዛይድ ኮይኑ ይስምዓኒ" ዝብሉ ኣይተ ግርማ፡ ኣብ ከባቢ ኤምባሲ ሆላንድ ኣብ ዝርከብ መንበሪ ገዝኦም ዘህነፅዎ ቤተ-መፃሕፍቲ ኣብ ቀረባ እዋን ስርሑ ከምዝጅምር ተዛሪቦም። ቅድሚ ሒደት ዓመታት ንኣይተ ግርማ ዝወሃብ ሓፍ ዝበለ ክፍሊት ገዛ ክራይ ዘካትዕ ምንባሩ ዝዝከር እዩ። ስለምንታይ ግን ይፈላለዩ?
